Exqrch/javanese-Komodo-pixelgpt huggingface dataset:
Taun 1690, nagara Walanda ndelike wiji kopi nganti tekan Indonésia, banjur ditandur ing Jawa
Amarga wektu semana wiji kopi ora éntuk metu saka nagara Arab
Nalika kopi dikenal nganti koloni Amérika, pranyata ora kondhang kaya ing Éropah, amarga kopi dinuga ora bisa dadi gantine alkohol
Nanging sasuwéné prastawa revolusi, akèh wong Amérika sing kepengen kopi
Pepinginan iku saya gedhé nalika ngancik abad kaping 19
Purwakane tuwuhan kopi ing Indonésia dikuasani pamarintah Walanda
Kopi digawa menyang Indonésia ngliwati Sri Lanka (Ceylon)
Pamarintah Walanda nandur kopi ing laladan Batavia (Jakarta), Sukabumi lan Bogor
Tuwuhan kopi uga ditandur ing Jawa Timur, Jawa Tengah, Jawa Barat, Sumatra lan Sulawesi
Nalika ngancik abad kaping 20 kebon kopi ing Indonésia diserang ama, lan akèh tuwuhan kopi kang mati
Nalika iku kopi uga ditandur ana ing Timor lan Flores
Kalorone iku minangka kuasané bangsa Portugis
Jinis kopi kang ditandur ing kana ya iku kopi Arabika, mung kopi iki sing ora diserang ama
Pamarintah Walanda banjur nandur kopi Liberika kanggo mbrantas ama mau
Variètas iki ora pati kondhang lan uga diserang ama
Kopi Liberka isih bisa tinemu ing Jawa.
Departemen Pertanian (Deptan) duwé tekad bakal ndadèkaké nagara Indonésia minangka produsen kopi kanthi produk kopi unggulan ing donya taun 2025
Dirjen Perkebunan Deptan, Achmad Mangga Barani ing Jakarta dina Rebo ngandharake, sanajan ambané kebon kopi Indonésia mung ana urutan nomer loro, nanging kanggo babagan produksi lan ekspor wis dumunung ing nomer papat
Tumrap saiki kanthi produktivitas 792 wiji garing per hektar per taun, Indonésia isih dumunung ing ngisore Kolombia (1.220 kg/ha/taun), Brazil (1.000 kg/ha/taun) luwih manèh Vietnam (1.540 kg/ha/taun)
Saka amba kebon 1,30 yuta ha nalika taun 2006, kira-kira 95,9% diusahake kanthi wujud kebon duwéke rakyat, sawatara turahane 4,10% awujud kebon gedhé duwéke PTPN utawa swasta
Data saka Ditjen Perkebunan nyathet kebon kopi sing diusahake Indonésia taun iku, rata – rata awujud kebon kopi Robusta kang ambané 1,30 yuta ha lan kopi Arabika kang ambané nganti tekan 177.100 ha
Lantaran iku produksi kopi Indonésia bisa tekan 682.158 ton lan ekspor 413.500 ton ing taun 2006 kanthi rega 586.877 dollar AS
Déné kejaba iku ing taun 2007 total produksi nasional jumlahe 686.763 ton kanthi ambané tanah 1,31 juta ha
Achmad Mangga Barani ngandharake, sauntara nganti tekan taun 2025 salah sijining kuwasa kang bakal diayahi ya iku babagan nambahi ekspor utawa ningkatake aji tambah produk kopi nasional saéngga bisa duwé daya saing ing pasar Internasional
Ekspor kopi Indonésia ora mung awujud bahan mentah, nanging uga bahan olahan kanthi mutu kang diarep – arep déning konsumen saéngga éntuk pakoleh rega tambahan ing njero nagara
Nganti tekan 2025 pamarintah kanggo ngopeni lahan kang ambané 1,23 yuta ha kebon kopi robusta sarta ningkatake produksi dadi 865 èwu ton lan produktivitas tuwuhan kopi dadi 1000 kg/ha/taun
Kejaba iku pamarintah uga ningkatake ekspor dadi 505.000 ton, luwih baku awujud produk hilir sarta gaji utawa pakolehe para tani kopi nambah dadi 3.000 dollar AS
Déné kebon kopi Arabika diarep – arep bisa nambah ambané dadi 236 èwu ha, produksine munggah saka 81.000 ton dadi 193.000 ton lan produktivitas tandurane dadi 1200 kg/ha/taun
Kejaba iku ekspore uga munggah dadi 135.000 ton
Awit saka iku pamarintah siyap nyengkuyung ngrembakakake piranti lan ubarampene kaya ta dalan, kreteg, pelabuhan, piranti transportasi, komunikasi lan sumber ènergi
Kanggo ngenalke kopi Indonésia kanthi kualitas kang apik, Asosiasi Eksportir lan Industri Kopi Indonésia (AEKI) naté ngadani acara Kontes Kopi Indonésia (KKSI) nalika taun 2008
Acara iki dianakake kanggo mènèhi bukti kualitas Kopi Indonésia sing pancen apik lan patut diwènèhi pathokan rega dhuwur
Kajaba iku Kontes Kopi iki dipangajab bisa mènèhi "referensi" utawa pengalaman kanggo mutu kopi sabanjuré ing sakupenge wewengkon Indonésia
Pratono ngamdharake, sasuwéné iki wong – wong saka manca bisa tuku kopi Indonésia kanthi rega kang murah
Amarga dhèwèké ngerti para tani bakal rugi yèn kasil kopine ora age – age payu
Awit saka iku, para tani, tukang kebon, eksportir lan pamarintah kudu mbéntuk regulasi sing bisa mimpin
Rega kopi kudu disarujuki bebarengan, supaya Kopi Indonésia sing duwé kualitas apik iki ora mung manut karo pepinginane investor sing duwé dana baé
Kementerian Kebudayaan lan Pariwisata wis nyamektakake reroncene acara kanggo nyengkuyung promosi destinasi wisata lan narik kawigatene wisatawan domestik lan manca
Salah siji carané ya iku kanthi nganakake Kontes Kecantikan Putri Kopi
”Ing Kolombia ana acara kaya Miss World nanging kopi
Indonésia lagi sapisan iki mèlu kampanye kopi – kopi Indonésia”, miturut Dirjen Pemasaran Kemenbudpar, Sapta Nirwandar, nalika dina senin surya kaping 8 Maret 2011
Panjenengane uga ngandharake yèn Indonésia minangka salah sijining produsen kopi gedhé dhéwé ing donya
Acara tingkat Internasional bakal dianakake ing Kolombia nalika wulan November 2011.
Déné kanggo tingkat nasional, bakal dianakake nalika wulan April 2011
Acara pemilihan duta kopi Internasional, bakal dadi sarana promosi lan ngenalke kopi – kopi Indonésia
Ana 14 provinsi sing bakal mèlu pertisipasi ing acara Putri kopi kaya ta Flores, Toraja, Lampung, Jawa, Bali dan lain-lain
Kejaba kontès Putri Kopi, Kemenbudpar uga nyiapake sapérangan acara kanggo promosi destinasi wisata
Salah sijiné ya iku Asosiasi Eksportir Kopi Indonésia (AEKI) lan Asosiasi Kopi Specialty Indonésia (AKSI) kasil nggandheng 140 "buyer" saka Amérikah Sarékat minangka cara kanggo nambah jaringan pasar kopi khas Indonésia ing nagara mau
Paraga ing komoditas pertanian iku nggandheng "buyer" lantaran mèlu dadi peserta ing ajang taunan Specialty Coffee Association of America’s (SCAA) kaping 23 ing Houston nalika tanggal 28 April-1 Mèi 2011.
Google Google LLC () punika satunggaling perusahaan Amerika ingkang gadhah wewengkon multinasional ing babagan perusahaan teknologi ingkang khusus ing babagan kacerdhasan gawéyan, iklan online, teknologi mesin telusur, komputasi mega, piranti lunak komputer, komputasi kuantum, dagang elektronik, lan elektronik konsumen
Google dipunsebat minangka "perusahaan ingkang paling ageng ing donya" lan minangka salah satunggaling merek paling ajeng ing donya amargi dominasi pasar, koleksi data, lan kaunggulan teknologi ing babagan kawruh buatan
Bareng kaliyan Amazon, Apple Inc., Meta, lan Microsoft, perusahaan induk Google ingkang nama Alphabet Inc
punika salah satunggaling saking limang perusahaan "Big Tech"
Perusahaan punika sampun kanthi cepet ngrembaka dados nyediakaken kathah produk lan layanan ingkang medal saking Google Search, ingkang akèh ing antawisipun gadhah posisi pasar dominan
Produk-produk wau nyakupi cakupan panggunaan ingkang ageng, kalebet layanan surat elektronik (Gmail), navigasi (Waze & Maps), komputasi mega (Cloud), panyungsi wéb (Chrome), babagi video (YouTube), produktivitas (Workspace), sistem operasi (Android), panyimpenan mega (Drive), terjemahan basa (Translate), panyimpenan potret (Photos), telpon video (Meet), rumah pintar (Nest), ponsel pintar (Pixel), teknologi bisa dipaken (Pixel Watch & Fitbit), streaming musik (YouTube Music), layanan video miturut pamundhutan (YouTube
Music), layanan video miturut pamundhutan (YouTube TV), kecerdasan buatan (Google Assistant & Bard), API pembelajaran mesin (TensorFlow), chip AI (TPU), lan sanèsipun
Produk Google ingkang sampun dipunhentikan kalebet gim (Stadia), Glass, Google+, Reader, Play Music, Nexus, Hangouts, lan Inbox by Gmail.
Sega krawu Sega krawu yaiku sega khas saka Gresik, Jawa Wétan
Ciriné sega pulen dibungkus godhong gedhang
Lawuhé suwiran daging sapi, semur daging, jeroan sapi, sambel terasi lan srundèng
Menara Pisa Menara Pisa (Basa Italia: Torre pendente di Pisa utawa dicekak Torre di Pisa) ya iku "campanile" utawa menara loncèng katedral ing kutha Pisa, Italia
Saben pelancong sing menyang Italia ora lali nekani menara miring “Pisa” sing wis misuwur ing donya
Menara iku digawé saka marmer, yasan iku duwé jeneng Campanile kanggo nggantungaké jam gréja #ALIH Wangunan kang awujud segi lima iku digawé taun 1174
Ora suwé menara iku dibangun pondasiné ambles ing jero lemah lan miring 4,2 mèter saka garis tengahé
Satus taun sawisé taun 1274, ana arsitek nambahi patang ruangan manèh gawé ngimbangi kemiringane
Nanging gandhèng majuné jaman, yasan iku saya miring lan bisa dideleng nyata
Dhuwuré menara iki ya iku 55,86 m saka "lumah tanah" paling endèk lan 56,70 m saka "lumah tanah" paling dhuwur
Ambanè témbok ing ngisoré tekan 4,09 m lan ing puncak 2,48 m
Bobote kira-kira tekan 14.500 ton
Menara Pisa duwé 294 anak undhak-undhakan
Menara Pisa kang megah lan éndah iku duwé pilar-pilar akèh, kori gerbang setengah bunder lan frescone(rerenggan témbok) kang serasi uga kaca warna ing jero jendhéla sing pancèn agawé narik kawigatèné para pelancong
Ing jero ruangan Katedral iku kagantung lampu lan rerenggan papat patung widadari cilik
Lan sing paling apik ya iku pajangan sing obah-obah dhéwé kang awujud dolanan pot-pot bunder lonjong lan lancip ing ngisore
Pembangunan menara iki ana telung tahap ing wektu 200 taun
Pembangunan lantai siji saka campanile sing saka watu marmer putih dimulai saka 9 Agustus 2001
Lantai siji dikupengi cagak sing ngarah miring marang lengkungan kerai.
Turi Turi ("Sesbania grandiflora" syn
"Aeschynomene grandiflora") wujud wit cilik (dhuwur bisa tekan 10m)
Asal dinuga saka Asia Kidul lan Asia Kidul-wétan nanging saiki wis kasebar menyang manéka laladan tropis donya
Wangun wujud wit kanthi pacawangan arang, cawang ndhatar, watang utama jejeg, tajuk "cenderung" saya dhuwur, godhong nyirip gandha
Kembangé kasusun majemuk, makutha awerna putih, tipe kupu khas Faboideae
Turi dimupangataké minangka wit pangayom dalan utawa pekarangan
Godhong lan kembangé bisa dijangan
Kembangé lumrahé digunakaké sajeroning masakan pecel
Kulit watang turi duwé khasiyat minangka obat radhang usus, obat seriawan lan obat kudhis
Woh kembang iki bisa kanggo obat sirah ngelu, adhem-atis mriyang, nifas, bèri-bèri, watuk, radhang gorokan, lan keputihan
Kulité kembang bisa kanggo obat radhang usus, ngising getih, kudhis, sariawan
Kabèh perangané kembang iki kanggo obat disentri
Jeneng-jeneng lokal ing Indonésia nyakup turi (Jawa Tengah), turi (Pasundan), toroi (Madura), tuwi, suri (Mongondow), uliango (Gorontalo), gorgogua (Buol), kayu jawa (Baree, Makasar), ajutaluma (Bugis), palawu (Bima), tanunu (Sumba), gala-gala (Timor), tun (Ternate, Tidore).
Kepithing Kepithing iku sawijining kéwan anggota krustaséa asikil sapuluh saka upabangsa (infraordo) Brachyura, kang ditepungi nduwé "buntut" kang cendhak banget (basa Yunani: "brachy" = cendhak, ura = buntut), utawa kang wetengé (abdomen) ndelik sangisoré dhadha ("thorax")
Awak kepithing direksa déning warangka njaba kang atos banget, lan dumadi saka kitin, lan ndarbèni supit sapasang minangka sanjata
Kepithing bisa tinemu saindhenging samodra donya
Ana uga kepithing banyu tawa lan kepithing dharat, kususé ing tlatah-tlatah tropis
Rajungan iku kepithing kang urip ing tlatah banyu asin sagara lan arang munggah ing dharat, kamangka yuyu iku kepithing kang urip ing banyu tawa (kali lan tlaga)
Saliyané iku uga ana kepithing kang urip ing dharat
Kepithing iku manékawarna rupa ukurané, saka kepithing kacang kang ambané namung sawatara milimèter pasagi, nganti kepithing kemangga Jepang, kang ndarbèni rentangan sikil nganti 4 mèter.
Teleskop Hubble Teleskop Hubble iku siji teleskop njaba angkasa kang ana ing orbit bumi
Jeneng Hubble dijupuk saka jeneng èlmuwan misuwur Amérika, Edwin Hubble kang uga wujud panemu Hukum Hubble
Diluncuraké ing orbit bumi rendah ing taun 1990 lan isih dioperasi, teleskop iki dudu teleskop ruang angkasa sing sepisanan, nanging minangka salah sawijining sing paling gedhé lan paling serbaguna, sing misuwur minangka alat riset sing penting banget lan anugerah hubungan masyarakat kanggo astronomi
Hubble nduwéni pangilon kanthi dhuwur 2,4 méter lan papat instrumén utama sing diamati ing ultraviolet, spèktrum kasatmata (katon), lan infra abang cèdhak wilayah spektrum èlèktromagnètik
Orbit Hubble ngluwihi distorsi atmosfèr bumi ndadèkaké bisa njupuk gambar kanthi résolusi dhuwur bangét kanthi cahya latar sing luwih murah tinimbang teleskop adhédhasar lèmah
Teleskop iki wis ngrekam sawètara gambar cahya katon paling rinci sing nyedhiyani tampilan jèro ményang angkasa
Akéh pengamatan Hubble wis nggawa terobosan ing Astrofisika kayata Hukum Hubble nemtokake tingkat èkspansi alam semesta
Teleskop Hubble dibangun dèning badan antariksa Amérika Sarékat, NASA kanthi kontribusi saka Badan Antariksa Éropa (ESA)
Space Telescope Science Institute (STScI) milih targèt Hubble lan ngolah data sing diasilaké, nalika Goddard Space Flight Center ngontrol pèsawat ruang angkasa
Teleskop antariksa diusulaké wiwit taun 1923
Hubble didanai ing taun 1970 kanthi proposal paluncuran ing taun 1983, nanging proyek kasébut kena keterlambatan tèknis, masalah anggaran, lan bencana Challenger ing taun 1986
Teleskop kasebut pungkasané diluncuraké dèning Discovery ing taun 1990, nanging pangilon utama ora digarap kanthi bener lan nyebabake abèrasi bola sing ngrusak kemampuan teleskop
Optik teleskop ditingkataké kanthi misi perbaikan ing taun 1993
Hubble minangka siji-sijiné teleskop sing dirancang kanggo dijaga ing antariksa dèning astronot
Lima misi antar-jemput wis ndandani, nganyaraké lan ngganti sistem ing teleskop, kalèbu kabéh limang instrumén utama
Misi kaping lima dibatalake amarga alasan kèamanan sawisé bèncana Columbia (2003), nanging administrator NASA Michael D
Griffin nyètujoni misi layanan kaping lima sing rampung ing 2009
Teleskop Hubble beroperasi ing taun 2020 lan bisa tahan nganti 2030-2040
Penggantine yaiku teleskop ruang angkasa James Webb (JWST) sing diluncurake ing Desember 2022.
Macan Macan (Krama: sima, Kawi: arimong, rimong, mong), ing basa Latin diarani "Panthera tigris", iku sato kang kagolong kulawarga "Felidae" utawa jinis kucing
Macan lumrahé mburu mangsané nganggo cakar lan taringé
Macan mlayuné cépet banget
Mangsané macan kalebu kéwan kang rada gedhé, kaya ta rusa sambar, kidang, babi, lan kancil
Saliyané kéwan-kéwan mau, macan uga seneng mburu kéwan-kéwan cilik kaya ta landak yèn kéwan gedhé wis ora ana
Sanajan saka famili kang padha, nanging macan béda karo kucing
Kucing luwih cilik saka macan
Macan kalebu kéwan kang seneng nglangi nanging kucing kalebu kéwan kang wedi banyu
Macan kêrêp dianggêp mung bangsané Leopard lan sak jinise, padahal aran macan iku sakjane kanggo tiger
Macan Sumatra urip ing Pulo Sumatra
Saiki kaanan alas ing Sumatra kang saya suda amarga didadékaké pemukiman sangsaya nggegirisi tumrap uriping macan Sumatra
Kurangé alas uga ndadékaké akèh manungsa kang kepéngin mburu macan Sumatra iki
Kaanan alas Sumatra mligi alas ing Bengkulu kang rusak banget maragaké macan Sumatra sangsaya kurang habitat lan panggonan uripé
Kaanan kang kaya mengkéné nggampangaké manungsa kanggo mburu lan nyekel macan Sumatra
Ing Bengkulu, saka 900 éwu héktar alas, 40 perséné wis rusak amarga penebangan alasan
Miturut cathetan BKSDA, populasi macan sumatra ing Bengkulu mung ana 50-70 macan
Ing sakabéhé wewengkon Sumatra, populasiné mung ana 300-400 macan
Saliyané amarga diburu manungsa, populasi satwa macan iki uga kurang amarga konflik wates alas lan pemukiman manungsa
Macan jawa("Panthera tigris sondaica") kalebu kéwan langka kang dilindungi pamaréntah
Macan Jawa kalebu kéwan kang kudu dikembangbiaké amarga wis akèh kang cures
Spesies macan jawa iki urip ing alas-alas kang akèh wit-witane
Padha kaya macan-macan liyané, macan Jawa mangané daging
Macan jawa kalebu "karnivora" ya iku kéwan kang mangané daging
Macan jawa uga diarani macan "gémbong"
Kéwan iki awaké gedhé lan mlayuné banter banget
Macan jawa kalebu kéwan buas lan galak
macan jawa uga bisa mangan manungsa kaya déné mangsa kéwan
Yèn mangsa manungsa bakal dipangan dagingé lan disisakéé balung-balunge.
Macan jawa tau urip ing Pulo Jawa lan resmi dikabaraké cures taun 1980-an
Macan jawa cures awit diburu manungsa lan amarga "habitat" uripé kang saya ciut
Habitat macan jawa kurang amarga dianggo lahan pertanian lan kanggo pemukiman panduduk
Kaanan macan jawa "Panthera tigris sundaica" isih dadi pitakonan
Nanging akèh para panduduk ing pinggir alas kang kerep krungu swarané macan jawa lan ndeleng kéwan iki
Kaya ta panduduk ing cedhak als Boyolali, Wanagiri, alas ing kawasan Taman Nasional Meru Betiri, Jawa Timur
Macan jawa kalebu kéwan buas kang luwes mlakune
Macan jawa corake belang-belang
Macan putih ya iku jinising macan kang nggawa "gen resesif" saéngga wernané pucet
Genetik kang marakaké corak belang ing wuluné uga dadi pucet
Macan putih irungé nduwé warna abang nom utawa jambon ("pink"), tlapakan sikilé uga duwé warna "pink", kulité klawu rada putih, matané biru, lan wuluné putih utawa putih rada kuning utawa putih kuning belang-belang ireng, rada soklat
Ana uga kang wernané putih semu klawu.
Tahu bakso Tahu Bakso ya iku salah sawijining panganan kang dadi khas tlatah Ungaran
Sanajan akèh bakul ana ing Ungaran nanging durung cetha asal panganan iki saka ngendi
Ana sing ngomong yèn tahu bakso iki digawa wong Tionghoa
Nyamikan iki bisa dipangan karo lombok rawit utawa saos bisa uga dianggo lawuh
Tahu bakso ana rong jinis ya iku tahu bakso gorèng lan duduh
Tahu bakso racaké kothak nanging uga ana sing wajik
Bahan dhasar tahu bakso ya iku tahu kang di isi karo adonan bakso
Bahan sing dicepakaké: Cara ngolah:
Gajah Mada Gajah Mada (ꦥꦸꦒꦗꦃꦩꦢ) (séda k
1364) inggih punika satunggalipun mahapatih saking karajan Majapahit, tiyang ingkang saged damel manunggalipun bumi nuswantara
Nanging, ngantos dumugi sapunika misteri asal-usulipun Gajah Mada déréng wonten ingkang mangertos
Miturut criyos Bali, Gajah Mada boten gadhah rama lan ibu, nanging asalipun saking uwoh krambil minangka panjelmaanipun Sang Hyang Narayana ing ngatasipun donya
Manawi criyos punika leres, Gajah Mada miyosipun ing pulo Bali
Nanging amargi ing Kutha Malang (Singasari) wiwit rumiyin saged kapanggih tandha-tandha mengeti Gajah Mada, saéngga wonten pamanggih manawi Gajah Mada miyosipun ing Kali Brantas, kinten-kinten taun 1300
Gajah Mada misuwur kanthi sumpahipun, ingkang dipunsebat Sumpah Palapa, sampun kaserat wonten ing kitab Pararaton
Panjenenganipun mratelakaken boten badhé dhahar palapa sadéréngipun damel manunggalipun bumi nuswantara
Ing wekdal sapunika, Indonésia sampun ndadosaken Gajah Mada minangka salah satunggalipun Pahlawan Nasional lan dados simbol nasionalisme lan manunggalipun nuswantara
Miturut sumber mitologi, kitab, lan prasasti saking jaman Jawa Kuno, Gajah Mada miwiti kariéripun ing taun 1313
Kariéripun Gajah Mada dados saya inggil sasampunipun prastawa pamberontakan Ra Kuti nalika wekdal kakuwasaanipun Sri Jayanagara, nalika Gajah Mada nglenggahi kalungguhan patih
Gajah Mada dados Mahapatih (Mantri Ageng) ing wekdal Ratu Tribhuwanatunggadewi
Ing wekdal salajengipun Gajah Mada nglenggahi kalungguhan minangka Amangkubumi (Mahamantri) ingkang saged ndadosaken Majapahit minangka karajan ingkang jaya
Gajah Mada wiwit misuwur nalikanipun saged ngalahaken Sadéng lan Kéta (1331) ingkang mbaléla
Sasampunipun punika Gajah Mada ngungelaken sumpah ingkang kawentar, inggih punika Gajah Mada boten badhé "amukti palapa" sadérengipun saged nelukaken nuswantara kados ta Ara-ara (ing Kalimantan), Seram,(Maluku), Pahang (Malaysia), Dompo (Sumbawa), Bali, Sunda (Jawi Kilèn), Palémbang (Sumatera), lan Tumasik (Singapura)
Ing taun 1334, Ratu Putri Sri Tribhuana Tunggadéwi Maharajasa Jayawisnuwardhani nglantik Gajah Mada dados Mapatih Amangkubumi nggantos Arya Tadah ingkang pensiun
Ing wekdal punika, Sang Mapatih ngungelaken janji bektinipun kanthi ngacungkaken kerisipun ingkang nama Surya Panuluh ingkang sadéréngipun punika kagunganipun Dyah Kertarajasa Jayawardhana, Raja Pendiri Karajan Majapahit
Gajah Mada ngikraraken sumpah ingkang sampun misuwur ingkang dipunwastani Sumpah Palapa
Serat Pararaton ngamot Sumpah Palapa ingkang dipunaturaken wonten ing ngajengipun Ratu Tribhuwana Tunggadéwi ingkang ungelipun kados punika: tegesipun: Kanthi "konsép" persatuan punika, Gajah Mada saged nyegah paperangan antawisipun karajan-karajan kasebat ingkang wiwitanipun tansah n saged mbudidaya nguwasani
Awit saking pangayomanipun Majapahit kanthi semboyan "Bhinneka tunggal ika, tan hana dharma mangrwa", karajan-karajan kalawau saged damel rakyatipun sami tentrem
Sanésipun punika Gajah Mada saged damel krajaanipun kiyat lan saged nyegah saking penjajahanipun karajan manca mliginipun karajan Tiongkok/Tartar
Sang Mahapatih Gajah Mada pikantuk ujian ingkang awrat nalikanipun Perang Bubat
Sasampunipun dados karajan ingkang sampun kiyat, Majapahit sajatosipun saged nelukaken Karajan Sunda (Pakuan Pajajaran), nanging Gajah Mada langkung milih nyegah paperangan
Sang Dyah Hayam Wuruk Sri Rajasanagara (Raden Tetep) ingkang nembé kémawon dados raja Majapahit ingkang énggal ugi gadhah kajeng ndadosaken Putri Raja Sunda ingkang nama Dyah Pitaloka minangka permaésurinipun
Persatuan antawisipun Majapahit kaliyan Karajan Sunda kanthi tali palakrami punika dipunkajengaken saged dipunwujudaken
Ing wiwitanipun rencana punika saged dipuntampi kanthi saé déning Karajan Sunda, nanging nalika ing wewengkon Bubat, rombongan saking Karajan Sunda ngajukaken syarat supados Sang Raja majapahit kedah majeng piyambak dhateng calon pengantén putri lan rombongan ing wewengkon wau
Gajah Mada dados "dhiléma" (bingung anggénipun mundhut pamanggih), nampi utawi boten syarat punika, amargi mbebayani tumrapipun persatuanipun nuswantara ingkang sampun dipunyasa kanthi sisah.
Gajah Mada tansah mbudidaya saged ngrembag prakawis punika kaliyan Raja Sunda supados saged dipuntampi lan dipunsarujuki, nanging nalikanipun wangsul dhateng Kotaraja, Gajah Mada mireng manawi Karajan Sunda jejeg kaliyan pamanggih utawi pendhirianipun, ngantos Patih Anepaken saking Karajan Sunda sampun siyap sumadya kanthi tamtamanipun manawi syaratipun boten saged dipuntampi déning Gajah Mada
Pungkasanipun perang dados "solusi" akir, ngantos Raja Sunda saged dipunperjaya, lajeng putrinipun Raja Sunda ingkang nama Dyah Pitaloka milih lampus dhiri ("bunuh diri") amargi mangertos ramanipun sampun dipunperjaya déning Majapahit
Ambisinipun Gajah Mada nelukaken nuswantara saged kalaksanan ing masa pemerintahanipun Hayam Wuruk
Gajah Mada saged nelukaken Ujung Malaysia, Sumatera, Kalimantan, Maluku, ngantos dumugi Papua
Nanging wewengkon Jawi Kilèn nembé saged dipuntelukaken nalika taun 1357 kanthi paperangan ingkang dipunwastani Perang Bubat
Ngantos dumugi sapunika sababipun Gajah Mada tilar donya déréng wonten ingkang mangertos, kados pundi lan wonten pundi makamipun ugi déréng wonten ingkang mangertosi.
Buddhacarita Buddhacarita ("Carita Sang Buda"; "Buddhacaritam", Déwanagari बुद्धचरितम्) iku kawya wiracarita ing basa Sangskreta prakara babad slirané Buda Gotama
Sing ngripta ya iku Aśvaghoṣa, ing sakiwa-tengené abad kaping 2
Kawya iki dumadi saka 28 pupuh lan 14 pupuh wiwitan isih ana ing basa Sangskreta
Pupuh 15 nganti 28 iku wis ora pepak manèh
Ing taun 420, Dharmarakṣa ngripta sawijining pertalan ing basa Cina, lan ing abad kaping 7 utawa 8 sawijining vèrsi basa Tibèt digawé.
Pitik bekisar Pitik Bekisar (Aksara Jawa: ꦥꦶꦠꦶꦏ꧀ꦧꦼꦢꦶꦱꦂ ꧈ ꦥꦶꦠꦶꦏ꧀ ꦧꦼꦏꦶꦱꦂ ) ya iku pitik asil saka "kawin silang" antarané pitik alas (Gallus varius) lan pitik Kampung (Gallus domesticus)
Pitik Bekisar disenengi amarga swara kluruk lan wuluné sing éndah
Pitik bekisar iku diingu kanggo pitik hias, mula sing diingu mung pitik jago
Pitik babon bekisar ora bisa kanggo pitik hias amarga ora duwé swara kluruk sing apik.
Hepatitis Hépatitis yaiku aran kang dienggo kanggo kabèh lelara "peradangan" ati utawa "liver"
"Peradangan" iku "istilah" kanggo rusaké jaringan kanthi tanda saya aboh ing salah sijining pérangan awak
Lelara hepatitis iku ana rong "jinis", yaiku hepatitis "akut" sing suwéné kurang saka 6 sasi lan hepatitis "kronis" sing suwéné punjul 6 sasi
Bab-bab kang marakaké lelara hèpatitis iku dipérang dadi loro, yaiku "virus" lan "nonvirus"
Virus utama kang marakaké hépatitis yaiku virus hépatitis A, B, C, D, lan E
Saliyané "virus" utama iku mau ana "virus" liya kang uga bisa marakaké hepatitis
Virus-virus liyané iku yaiku "mononukleusis infeksiosa", "demam kuning", lan "sitomegalovirus"
Déné sebab "nonvirus" iku bisa saka "alkohol" lan usada